
שבועיים עברו  מיום האסיפה הכללית של אגודת התעופה ואני שמח להיעזר באתר האגודה –
המנוהל ומתוחזק נפלא על ידי יגאל מירב - כדי לברך.

בראש וראשונה ברכות לנבחרי הועד החדשים ולירון אפרת היו"ר הבלתי נלאה שנבחר ברוב קולות לקדנציה נוספת.

הועד היוצא פעל יפה לקידום ענייני האגודה ואני בטוח שהנבחרת החדשה תמשיך באותה מגמה.

מאחל גם לאוסי מזכירת הועד המסורה תקופה נעימה עם הנבחרים החדשים.

אם יורשה לי, ברצוני להמליץ בפני הועד הנבחר לשים דגש על משימה חשובה ביותר הקרובה ובאה 

והיא – תכנון וביצוע האירוח של ביקור הטייסים מחו"ל שייערך בחודש מאי הקרוב. 

הביקור חשוב גם ברמה הלאומית.

ובנוסף ,לכל  חברי מתנדבי הטייסת:

לכולנו ברור שפעילותינו כמתנדבים לא מבוצעת על מנת לקבל  פרס ואף לא מותנית בברכות.

כל  אחד מאיתנו התורם מזמנו ומכספו,עושה זאת מפאת אופיו וטבעו,ועם כל הלב.

ובכל זאת, מבחינתי כמנהל הטייסת, אני מרגיש חובה נעימה להודות לכולכם.

מפאת הזמן הקצר שעמד לרשותי בהצגת הטייסת באסיפה, לא ציינתי את המתנדבים הבולטים 

מבין חברינו, וכאמור אני מנצל במה זו להזכיר ולברך.

צרפתי את המצגת המדברת בעד עצמה: שימו לב למתנדבים המרכיבים את ההנהלה המורחבת:

אשר נחמיאס, פעיל ויעיל כקצין מתנדבים קיבל על עצמו לאחרונה גם את תפקיד דובר הטייסת והאגודה.   אשר מצוי בכל הפעילויות ובעיקר פועל  בעזרה לאזור המרכז בפתוח נושא העשרת נוער, ביקורים בשדות התעופה וקשר עם משרד החינוך.

שמוליק שטיינר כקצין מבצעים פועל ביעילות ובהצלחה כדי להעמיק הקשר עם היחידה האווירית של המשטרה. זה המקום להודות לגל, מזכירתו של שמוליק , על היעילות והמסירות בה היא פועלת כעזרה 

לשמוליק בקשר עם היחידה האווירית של המשטרה, ועם מתנדבי המשמר האזרחי  המוטס.

ארבעת מנהלי האזורים : אבנר הלוי, איציק מה יפית, איברהים מילאד וטומי בן ארי – 

חוט  השדרה של הטייסת, ואכן זו נבחרת למופת.

הסתכלו נא במצגת וראו כמה נערים נהנים וזוכים להעשרה תעופתית וחינוך ע"י מדריכנו.

השנה הפליא לתפקד איברהים מילאד אשר "התנפל" על 5 מוקדים ובסה"כ  מפעיל שבעה מדריכים אשר מפעילים 105  נערים.

בחנוכה הטיס איציק מה יפית עם מדריכיו וטייסיו 14 מטוסים שהכילו כ- 28 נערים. 

נערים מנותקים שלא היו מצליחים בחיים לחוות טיסה כזו אילולא יוזמה ברוכה  זו של איציק -

תודה לכל המטיסים.

ראוי לציין, ולברך בדרך צלחה את אבינועם נעמני קצין ההדרכה החדש.

חשוב  לציין את המתנדבים שהם אינם חברי אגודת התעופה וטייסת 10, אך מתנדבים בטייסת ועושים עבודה נפלאה והמדובר ב: רועי וורצברג - המדריך בהוסטל בן-גלים בהרצליה, ודודי רוגובין-המדריך במפתן כפר סבא-שניהם מאזור השרון.

ומאזור באר שבע חמישה מתנדבים פעילים בפועל בטייסת, על אף שעדיין לא נרשמו כחברים:

חיים ורצקי - עדיין אינו חבר אגודה. יורם אריס, אסתר מנור,איציק קניגסברג ויגאל קפלן

ארבעתם חברי האגודה ובדרך להירשם כמתנדבי הטייסת רשמית.

שוב אני רוצה להודות לכולכם, גם לאלו שלא הוזכרו כאן,  על רוח ההתנדבות וההשקעה עם כל הלב.

מי ייתן ומפעל זה יתפתח וימשיך לעד.

בברכה



יוסי הומל

